**Ministru kabineta noteikumu projekta** **„Grozījums Ministru kabineta 2008. gada 30. septembra noteikumos Nr.817 „Noteikumi par darbības programmas „Infrastruktūra un pakalpojumi” papildinājuma 3.4.1.4.aktivitāti „Vēsturiski piesārņoto vietu sanācija””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projektu „Grozījums Ministru kabineta 2008. gada 30. septembra noteikumos Nr.817 „Noteikumi par darbības programmas „Infrastruktūra un pakalpojumi” papildinājuma 3.4.1.4.aktivitāti „Vēsturiski piesārņoto vietu sanācija””” (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar grozījumiem MK 2008. gada 30. septembra noteikumos Nr.817 „Noteikumi par darbības programmas „Infrastruktūra un pakalpojumi” papildinājuma 3.4.1.4.aktivitāti „Vēsturiski piesārņoto vietu sanācija”” (turpmāk – MK noteikumi Nr.817), kas MK apstiprināti 2013. gada 15. oktobrī, 3.4.1.4.aktivitātē „Vēsturiski piesārņoto vietu sanācija” (turpmāk – 3.4.1.4.aktivitāte) tika piešķirts virssaistību finansējums 12 925 504 *euro* apmērā. Virssaistību finansējums, ņemot vērā 3.4.1.4.aktivitātes finansējuma avotus – Eiropas Reģionālās attīstības fonds (turpmāk – ERAF) un valsts budžets, tika piešķirts, palielinot ERAF līdzfinansējuma daļu par 8 950 911 *euro* un par 3 974 593 *euro* valsts budžeta līdzfinansējuma daļu. Sadalot virssaistību finansējumu, tika ņemts vērā 3.4.1.4.aktivitātes finansējuma avotu procentuālais sadalījums. Šādi grozījumi MK noteikumos Nr.817 bija nepieciešami, jo 3.4.1.4.aktivitātes projektam Nr.3DP/3.4.1.4.0/09/IPIA/VIDM/002 „Vēsturiski piesārņoto vietu „Inčukalna sērskābie gudrona dīķi” sanācijas darbi” bija nepieciešams papildu finansējums (skatīt MK 2013. gada 15. oktobra noteikumu Nr.1132 „Grozījumi Ministru kabineta 2008. gada 30. septembra noteikumos Nr.817 „Noteikumi par darbības programmas „Infrastruktūra un pakalpojumi” papildinājuma 3.4.1.4.aktivitāti „Vēsturiski piesārņoto vietu sanācija””” sākotnējās ietekmes novērtējuma ziņojumu (anotāciju)).  Lai arī papildu finansējums 3.4.1.4.aktivitātē tika piešķirts jau 2013. gadā, grozījumus projektā varēja veikt pēc Eiropas Komisijas un Eiropas Investīciju bankas tehniskā atbalsta instrumenta JASPERS gala ziņojuma par grozījumiem projekta iesnieguma dokumentos saņemšanas un Iepirkumu uzraudzības biroja atļaujas saskaņot sarunu procedūras, lai varētu veikt grozījumus sanācijas darbu un uzraudzības darbu noslēgtajos līgumos. 2014. gada 21. maijā tika veikti grozījumi vienošanās starp Valsts vides dienestu un VARAM par projekta „Vēsturiski piesārņoto vietu „Inčukalna sērskābie gudrona dīķi” sanācijas darbi” īstenošanu. Līdz ar grozījumiem tika pagarināta projekta īstenošana līdz 2015. gada 31. decembrim, kā arī precizēts projekta finansēšanas plāns, kā rezultātā radies virssaistību finansējuma atlikums, jo kopējās 3.4.1.4.aktivitātes izmaksas samazinātas par 2 485 888 *euro* (summējot gan ERAF, gan valsts budžeta līdzfinansējuma daļu). Šādas izmaiņas finansēšanas plānā radušās, precizējot plānoto darbu izpildes laika grafiku, piemērojamās tehnoloģijas, kā arī rūpīgi plānojot darbu apjomus. 3.4.1.4.aktivitātē nav plānota jaunu projektu uzsākšana, kuru finansēšanai varētu tikt izmantots virssaistību finansējuma atlikums.  Saskaņā ar 2014. gada 7. februāra Kultūras ministrijas informatīvo ziņojumu „Par Ventspils Mūzikas vidusskolas turpmākās darbības nodrošināšanu” Ventspils Mūzikas vidusskolas (turpmāk – VMV) noteiktās funkcijas nodrošina trīs ēku komplekss, kas ir savstarpēji funkcionāli saistīti nekustamie īpašumi Ventspilī, no kuriem ēkas Kuģinieku ielā 2 un Pils ielā 38 saskaņā ar veikto tehnisko apsekošanas rezultātu datiem atzītas par neatbilstošām būvnormatīvu prasībām. Vienlaikus VMV kā Ziemeļkurzemes metodiskais centrs apvieno 12 mūzikas skolas un ir lielākā valsts kultūrizglītības iestāde ārpus Rīgas. Informatīvā ziņojuma ietvaros skatītas vairākas VMV attīstības iespējas gan no izvietojuma, gan no paredzamā plānojuma, kā arī tālākās izmantošanas viedokļa, kā rezultātā racionālākais ir scenārijs, kas paredz nākotnē veidot skolu un koncertzāli kā vienotu kompleksu. Šim variantam ir visaugstākā ekonomiskā atdeve ilgtermiņā.  VMV projekta kopējās izmaksas 3 557 536 *euro* (t.sk. ERAF līdzfinansējums 3 023 906 EUR apmērā (85%)) ietver šādas galvenās izdevumu pozīcijas:   * Būvprojekta izstrāde divās stadijās – skiču projekta stadijā un tehniskā projekta stadijā. Skiču projekts ietver galvenās funkcijas: mūzikas vidusskolu ar mācību un nodarbību telpām, bibliotēku un skolas administrāciju, divas zāles ar 140 un 600-800 vietu ietilpību, koncertzāles administrācijas telpas, mākslinieku ģērbtuves. Kompleksa kopējā platība – 6620 m²; * Mācību, bibliotēkas telpu pārprojektēšana un dienesta viesnīcas telpu projektēšana, ņemot vērā faktiski esošo un plānoto audzēkņu skaita pieaugumu, saskaņā ar higiēnas prasībām par minimālo platību viena izglītojamā vietai.   Lai nodrošinātu Ventspils pilsētas pašvaldībai nepieciešamo papildu finansējuma apjomu VMV turpmākās darbības nodrošināšanai, tiek izmantoti finansējuma atlikumi, kas ir izveidojušies šādu darbības programmas „Infrastruktūra un pakalpojumi” papildinājuma aktivitāšu ietvaros:   * 3.4.1.4.aktivitāte - 1 830 478 *euro apmērā*; * 3.6.1.1.aktivitāte „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” (turpmāk – 3.6.1.1.aktivitāte) – neizmantotais ERAF un virssaistību finansējums 170 567 *euro* apmērā un neatbilstoši veiktie izdevumi 1 022 861 *euro apmērā*;   Projekta, kuru Ventspils pilsētas pašvaldība plāno īstenot 3.6.1.1.aktivitātes ietvaros, īstenošana dos būtisku ieguldījumu Ventspils pilsētas un līdz ar to arī Latvijas reģionālajā attīstībā. VMV projekts paredz būvprojekta izstrādi jaunas VMV ēkas nodrošināšanai, perspektīvā ēkā apvienojot gan VMV, gan koncertzāles funkcijas, tādējādi nodrošinot maksimālu telpu noslodzi visa gada garumā.  Noteikumu projekts izstrādāts, lai samazinātu 3.4.1.4.aktivitātē pieejamo virssaistību apjomu par **1 830 478** *euro*, kas nepieciešams Ventspils pilsētas pašvaldības VMV projekta īstenošanai 3.6.1.1.aktivitātes ietvaros, tādējādi efektīvi un mērķtiecīgi izmantojot finansējuma atlikumu reģionālās attīstības veicināšanā.  Papildus noteikumu projektam tiek pievienots MK protokollēmuma projekts, kas paredz novirzīt darbības programmas „Infrastruktūra un pakalpojumi” papildinājuma 3.4.1.4.aktivitātes „Vēsturiski piesārņoto vietu sanācija” ietvaros neizlietoto virssaistību finansējumu 1 830 478 EUR apmērā VMV projekta pirmās kārtas īstenošanai darbības programmas „Infrastruktūra un pakalpojumi” papildinājuma 3.6.1.1.aktivitātes „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” ietvaros, neattiecinot Ministru kabineta 2014.gada 11.marta protokollēmuma Nr.16 38.§ 3.punktā noteikto par ierobežojumiem rīcībai ar neizlietoto Eiropas Savienības fondu finansējumu, lai nodrošinātu Ministru kabineta 2014.gada 11.februāra protokollēmuma Nr.8 29.§ par informatīvo ziņojumu „Par Ventspils Mūzikas vidusskolas turpmākās darbības nodrošināšanu” un 30.§ par rīkojuma projektu „Par finansējuma piešķiršanu Ventspils Mūzikas vidusskolai pārcelšanās izdevumu segšanai” noteikto |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Noteikumu projekts saistīts ar MK noteikumu projektu „Grozījumi Ministru kabineta 2010. gada 26. janvāra noteikumos Nr.91 „Noteikumi par darbības programmas „Infrastruktūra un pakalpojumi” papildinājuma 3.6.1.1.aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””. |

Anotācijas II., III. sadaļa – projekts šo jomu neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts saistīts ar MK noteikumu projektu „Grozījumi Ministru kabineta 2010. gada 26. janvāra noteikumos Nr.91 „Noteikumi par darbības programmas „Infrastruktūra un pakalpojumi” papildinājuma 3.6.1.1.aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

Anotācijas V. - VII. sadaļa – projekts šīs jomas neskar.

Iesniedzējs:

vides aizsardzības un

reģionālās attīstības ministrs R. Naudiņš

Vīza:

valsts sekretārs G. Puķītis

24.09.2014 17:00

1 056

Kaspars Raubiškis

VARAM Investīciju politikas departamenta

Programmu vadības nodaļas vecākais eksperts

66016701, kaspars.raubiskis@varam.gov.lv